NELJANDA KOOSSEISU

ÕIGUSKOMISJONI KOOSOLEKU P R O T O K O L L

Haapsalu,								19. august 2003 nr 11

Algus kell 9.00, lõpp kell 9.50

Juhatas	 komisjoni esimees	Märt Maiste
Osalesid			Andres Lipstok, Märt Maiste, Ants Roos
Puudus				Helle Kaljusaar

Kutsutud			linnapea Teet Kallasvee

Päevakord:

Haapsalu Linnavolikogu 22.08.2003 istungile esitatud ja õiguskomisjoni menetlusse suunatud eelnõude läbivaatamine ja seisukoha võtmine

ARUTATI ja kuulati linnavalitsuse seisukohti järgmiste esitatud eelnõude juures:

•	Jaoskonnakomisjonide moodustamine

OTSUSTATI:
teha volikogule ettepanek toetada eelnõud esitatud kujul.

•	Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine

OTSUSTATI:
teha volikogule ettepanek toetada eelnõud esitatud kujul.

•	Kinnisasja Saue 4, Haapsalu avaliku kirjaliku enampakkumise korras võõrandamise tulemuste kinnitamine

OTSUSTATI:
teha volikogule ettepanek toetada eelnõud esitatud kujul.

•	Kinnisasja Ungru tee 23, Haapsalu avaliku suulise enampakkumise korras võõrandamise tulemuste kinnitamine

OTSUSTATI:
teha volikogule ettepanek toetada eelnõud esitatud kujul.

Haapsalu Linnavolikogu 23.02.2001 otsuse nr 92 “Vara võõrandamine (Ungru tee 7, 9, 11, 13, 15, 17, 19, 21, 23, 25)” muutmine

OTSUSTATI:
esitada volikogule muudatusettepanekud (tabel lisatud).

Märt Maiste
Juhataja ja protokollija

Õiguskomisjoni muudatusettepanekud 
linnavalitsuse esitatud eelnõule “Haapsalu Linnavolikogu 23.02.2001 otsuse nr 92 “Vara võõrandamine (Ungru tee 7, 9, 11, 13, 15, 17,19, 21, 23, 25)” muutmine”

Muudatusettepanek nr 1
Jätta välja preambulast lause “Konkreetselt on OÜ Bauser Invest (Kodikas Talot esindaja)” ja asendada sõnadega “Kinnisvaraarendajad on”.

Muudatusettepanek nr 2
Lisada preambulasse KOKSi “§ 23”ja Haapsalu põhimääruse “§ 62”.

Muudatusettepanek nr 3
Muuta otsuse eelnõu punkti 1 ja lisada punkt 1.1 järgmises sõnastuses:
1. Muuta Haapsalu Linnavolikogu 23.02.2001 otsuse nr 92 “Vara võõrandamine (Ungru tee 7,9,11,13,15,17,19,21,23,25)” punkti 1 alapunkte 1.1, 1.2, 1.3, 1.4, 1.5, 1.6, 1.7, 1.8 alljärgnevalt :
1.1	asendada kõigi nimetatud alapunktide eelviimane lause uue tekstiga “- kinnisasja ostuhind eesti kroonides tasuda osade kaupa, arvestusega, et lõplik ostuhind on jagatud 12 võrdseks osaks ja ostja tasub seda müüjale 12 kuu jooksul 12 võrdses osas. Ostuhinnast esimese osamakse tasub ostja müüjale kinnisasja ostu-müügilepingu sõlmimise päevale eelneval päeval. Järgnevad 11 osamakset tasub ostja igakuuliste maksetena ostu-müügilepingus kokku lepitud tähtajal, tingimustel ja korras, arvestusega, et viimane osamakse kuulub tasumisele mitte hiljem kui 1 aasta jooksul kinnisasja ostu-müügilepingu sõlmimise päevast arvates”

Muudatusettepanek nr 4
Lisada eelnõule punkt nr 1.2 järgmises sõnastuses:
1.2	asendada kõigi nimetatud alapunktide viimane lause uue tekstiga “- võõrandamine eelläbirääkimistega pakkumise korras”.

Muudatusettepanek nr 5
Lisada eelnõus punkt nr 2 järgmises sõnastuses:
2. Haapsalu Linnavalitsusel väljatöötada kinnisasja võõrandamise tingimused.

Muudatusettepanek nr 6
Lisada eelnõu punkt nr 3 järgmises sõnastuses:
“3.Otsus teha teatavaks koopia üleandmisega Haapsalu Linnavalitsusele ja avalikustada väljapanekuga linnavolikogu kantseleis.

Linnavalitsuse seisukoht: toetada täielikult muudatusettepanekuid nr 1-6.

HAAPSALU LINNAVOLIKOGU
NELJANDA KOOSSEISU
OTSUS

Haapsalu		22. august 2003 nr
					EELNÕU KOOS MUUDATUSETTEPANEKUTEGA

Haapsalu Linnavolikogu 23.02.2001.a
otsuse nr.92 “Vara võõrandamine
(Ungru tee 7, 9, 11, 13, 15, 17,
19, 21, 23, 25)” muutmine

Haapsalu Linnavolikogu 23.02.2001.a otsusega nr 92 “Vara võõrandamine (Ungru tee 7,9,11,13,15,17,19,21,23,25)” otsustati võõrandada Ungru tee krundid, kokku 10 krunti, avaliku enampakkumise korras. Võõrandamise korraldajaks määrati Haapsalu Linnavalitsus. Käesolevaks ajaks on linnavalitsusel õnnestunud volikogu poolt kinnitatud tingimustel võõrandada vaid kaks krunti (Ungru tee 23 ja Ungru tee 25). Haapsalu Linnavalitsus on seisukohal, et võõrandamine avaliku enampakkumise korras ülejäänud kaheksa Ungru tee krundi osas võib venida aastateks. Nüüdseks on linnavalitsus pidanud läbirääkimisi mitmete majaehitajatega ja nende huvi kruntide vastu on suur. Kinnisvaraarendajad on avaldanud soovi osta 8 ülejäänud kinnistut volikogu poolt kinnitatud hinnaga ja koostöös linnaarhitektiga ehitada nendele kinnistutele elamud.
Juhindudes Haapsalu Linnavolikogu 30.05.1997.a määrusega nr 8 kinnitatud “Linnavara võõrandamise korrast”, Kohaliku omavalitsuse korralduse seaduse § 22 lõike 1 punktist 37, § 23, § 34 lõikest 3, Haapsalu põhimääruse § 12 lõike 1 punktist 43, § 55 lõike 1 punktist 1 ja 4, § 62 ning Haldusmenetluse seadusest Haapsalu Linnavolikogu o t s u s t a b:

1. Muuta Haapsalu Linnavolikogu 23.02.2001 otsuse nr 92 “Vara võõrandamine (Ungru tee 7,9,11,13,15,17,19,21,23,25)” punkti 1 alapunkte 1.1, 1.2, 1.3, 1.4, 1.5, 1.6, 1.7, 1.8 alljärgnevalt : 
1.1	asendada kõigi nimetatud alapunktide eelviimane lause uue tekstiga “- kinnisasja ostuhind eesti kroonides tasuda osade kaupa, arvestusega, et lõplik ostuhind on jagatud 12 võrdseks osaks ja ostja tasub seda müüjale 12 kuu jooksul 12 võrdses osas. Ostuhinnast esimese osamakse tasub ostja müüjale kinnisasja ostu-müügilepingu sõlmimise päevale eelneval päeval. Järgnevad 11 osamakset tasub ostja igakuuliste maksetena ostu-müügilepingus kokku lepitud tähtajal, tingimustel ja korras, arvestusega, et viimane osamakse kuulub tasumisele mitte hiljem kui 1 aasta jooksul kinnisasja ostu-müügilepingu sõlmimise päevast arvates”

1.2	 asendada kõigi nimetatud alapunktide viimane lause uue tekstiga “- võõrandamine eelläbirääkimistega pakkumise korras”.

2. Haapsalu Linnavalitsusel väljatöötada kinnisasja võõrandamise tingimused.

3.Otsus teha teatavaks koopia üleandmisega Haapsalu Linnavalitsusele ja avalikustada väljapanekuga linnavolikogu kantseleis.

4.Otsus jõustub teatavakstegemisest.

5.Otsuse peale võib esitada kaebuse halduskohtule Halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees